**E3. NAPIREND Ügyiratszám: SZA/ /2022.**

**E L Ő T E R J E S Z T É S**

Zánka Község Önkormányzata, Balatonszepezd Község Önkormányzata, Monoszló Község Önkormányzata, Balatoncsicsó Község Önkormányzata, Óbudavár Község Önkormányzata, Szentantalfa Község Önkormányzata, Szentjakabfa Község Önkormányzata és Tagyon Község Önkormányzata Képviselő-testületeinek

**2022. február 17-i nyilvános együttes ülésére**

**Tárgy:** **A Zánkai Közös Önkormányzati Hivatal létrehozásáról szóló megállapodás módosítása**

**Előterjesztő:** Filep Miklós polgármester

Bíró Imre polgármester

Simon György polgármester

Schumacher József polgármester

Godány Mária polgármester

Kiss Csaba polgármester

Steierlein Imre polgármester

Steierlein István polgármester

**Előkészítette:** dr. Varga Viktória jegyző

**TISZTELT KÉPVISELŐ-TESTÜLET!**

A Zánkai Közös Önkormányzati Hivatal létrehozásáról a 2012. december 20. napján elfogadott megállapodással döntöttek a közös hivatalt létrehozó és fenntartó önkormányzatok.

A közös hivatal létrehozásáról szóló megállapodás módosítását az elmúlt évben bekövetkezett változások indokolják az alábbiak szerint:

* A megállapodás tartalmazza, hogy hány fő köztisztviselő dolgozik az egyes kirendeltségeken, ami azonban mára már változott, így elegendő, ha csak az összhivatali létszám marad benne
* a kialakult járványhelyzetre tekintettel indokolt a hivatal költségvetésének, módosításának, illetve a zárszámadásának elfogadási módját oly módon enyhíteni, hogy az együttes ülés tartása e témakörökben nem kerül előírásra
* a balatonszepezdi kirendeltség működésében bekövetkezett változások miatt a tényleges állapotnak megfelelően kerül rögzítésre az ügyfélszolgálat ellátási módja

A megállapodás alapján a közös hivatal létrehozásáról szóló megállapodás módosítását a közös hivatalt fenntartó önkormányzatok képviselő-testületei megtárgyalják.

Kérem a Tisztelt Képviselő-testületet az előterjesztés megvitatására és elfogadására.

**HATÁROZATI JAVASLAT**

A Képviselő-testület a 2012. december 20. napján elfogadott, a Zánkai Közös Önkormányzati Hivatal létrehozásáról szóló megállapodás módosítását az előterjesztés melléklete szerint elfogadja.

**Határidő:** azonnal

**Felelős:** jegyző

**Szentantalfa, 2022. február 10.**

**Filep Miklós Bíró Imre Simon György**

**Zánka polgármestere Balatonszepezd polgármestere Monoszló polgármestere**

**Schumacher József Godány Mária Kiss Csaba**

**Balatoncsicsó polgármestere Óbudavár polgármestere Szentantalfa polgármestere**

**Steierlein Imre Steierlein István**

**Szentjakabfa polgármestere Tagyon polgármestere**

**MEGÁLLAPODÁS**

***közös önkormányzati hivatal létrehozásáról szóló megállapodás módosításáról***

(tervezet)

**Zánka Község Önkormányzata Képviselő-testülete** (székhelye: 8251 Zánka, Iskola u. 11. képviseli: Filep Miklós polgármester);

**Monoszló Község Önkormányzata Képviselő-testülete** (székhelye: 8273 Monoszló, Fő u. 40. képviseli: Simon György polgármester);

**Balatonszepezd Község Önkormányzata Képviselő-testülete** (székhelye: 8252 Balatonszepezd, Árpád u. 27. képviseli: Bíró Imre polgármester);

**Balatoncsicsó Község Önkormányzata Képviselő-testülete** (székhelye: 8272 Balatoncsicsó, Fő u. 25. képviseli: Schumacher József polgármester);

**Óbudavár Község Önkormányzata Képviselő-testülete** (székhelye: 8272 Óbudavár, Fő u. 18/I. képviseli: Godány Mária polgármester);

**Szentantalfa Község Önkormányzata Képviselő-testülete** (székhelye: 8272 Szentantalfa, Fő u. 39. képviseli: Kiss Csaba polgármester);

**Szentjakabfa Község Önkormányzata Képviselő-testülete** (székhelye: 8272 Szentjakabfa, Fő u. 37. képviseli: Steierlein Imre polgármester);

**Tagyon Község Önkormányzata Képviselő-testülete** (székhelye: 8272 Tagyon, Petőfi u. 10. képviseli: Steierlein István polgármester);

a közös hivatal létrehozásáról szóló 2012. december 20-án kelt megállapodást (a továbbiakban: Megállapodás) a Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 85. §-a alapján az alábbiak szerint módosítják:

1. A Megállapodás 5. pontja helyébe a következő rendelkezés lép:

**„5. A közös önkormányzati hivatal szervezeti felépítése, működése**

5.1. A közös önkormányzati hivatal köztisztviselői létszáma 2022. január 1. napjától 19 fő.

5.2. Felek megállapodnak abban, hogy Szentantalfa településen kirendeltség működik.

A kirendeltség címe: 8272 Szentantalfa, Fő u. 39.

5.3. A kirendeltségen biztosítani kell

a) a jegyzői hatáskörbe tartozó igazgatási ügyek megindításának, a kérelmek benyújtásának lehetőségét, az ezen ügyekről való tájékoztatást;

b) a polgármester és a képviselő-testület hatáskörébe tartozó igazgatási ügyek intézésének lehetőségét

c) az e feladatokkal kapcsolatos ügyiratkezelést.

5.4. A kirendeltség fenntartásának dologi kiadásai (közműszolgáltatások számlái, a kirendeltség működtetéséhez elengedhetetlen kis értékű tárgyi eszköz beszerzések, irodaszer, nyomtatvány költségek, épület takarítása) a kirendeltség helye szerinti önkormányzat által finanszírozandók. Az épületre vonatkozó karbantartás, az esetleges felújítás költségei a kirendeltség helye szerinti település önkormányzatát terhelik.

5.5. A közös önkormányzati hivatalban és kirendeltségén az ügyfélfogadást a szervezeti és működési szabályzatában (ügyrendjében) meghatározott időtartamban kell biztosítani. A községekben az ügyfélfogadások helye az egyes önkormányzatok székhelye, ahol a székhely és kirendeltségi települések kivételével az ügyfélfogadások lebonyolításához szükséges helyiséget, annak berendezését, kiadásokat az adott önkormányzat biztosítja.”

2. A Megállapodás 6.4. pontja helyébe a következő rendelkezés lép:

„6.4. A közös önkormányzati hivatalt fenntartó önkormányzatok együttes ülésen minősített többséggel meghozott külön meghozott döntése szükséges:

a) a közös önkormányzati hivatal Alapító Okiratának elfogadásához, módosításához,

b) a közös önkormányzati hivatal alakításáról, fenntartásáról szóló megállapodás elfogadásához, módosításához,

c) más településnek a közös önkormányzati hivatalhoz való csatlakozásához.”

3. A Megállapodás 8.7. pontja helyébe a következő rendelkezés lép:

„8.7. A közös önkormányzati hivatal működési és fenntartási költségeinek meghatározásához, költségvetése elfogadásához, a költségvetés módosításához, a költségvetés teljesítéséről szóló tájékoztatóknak, beszámolóinak és zárszámadásának elfogadásához az önkormányzatok Képviselő-testületeinek külön határozata szükséges a 4.6. pontban foglaltak szerint.”

4. A Megállapodás 10.2. pontja helyébe a következő rendelkezés lép:

„10.2. Irattárazás

A közös önkormányzati hivatal központi irattára a székhelyén található. A szentantalfai kirendeltségen iktatott iratok irattárazása a kirendeltségen történik. Balatonszepezd község irattára a balatonszepezdi önkormányzati irodának helyt adó hivatali helyiségben található. Nem kerülnek be a központi irattárba a jogelőd szervek lezárt ügyiratai, melyek elhelyezésére, a vonatkozó jogszabályok rendelkezéseinek megfelelő tárolására a jogelőd szervek székhely települései biztosítanak helyet.”

A megállapodás módosítását 2022. március 1-i hatállyal

**Zánka Község Önkormányzata Képviselő-testülete** /2022. (II.17.) határozatával

**Monoszló Község Önkormányzata Képviselő-testülete** /2022. (II.17.) határozatával

**Balatonszepezd Község Önkormányzata Képviselő-testülete** /2022. (II.17.) határozatával

**Balatoncsicsó Község Önkormányzata Képviselő-testülete** /2022. (II.17.) határozatával

**Óbudavár Község Önkormányzata Képviselő-testülete** /2022. (II.17.) határozatával

**Szentantalfa Község Önkormányzata Képviselő-testülete** /2022. (II.17.) határozatával

**Szentjakabfa Község Önkormányzata Képviselő-testülete** /2022. (II.17.) határozatával

**Tagyon Község Önkormányzata Képviselő-testülete** /2022. (II.17.) határozatával

fogadta el.

Szentantalfa, 2022. február 17.

**Filep Miklós Simon György Bíró Imre**

Zánka község Monoszló község Balatonszepezd község

polgármestere polgármestere polgármestere

**Schumacher József Godány Mária Kiss Csaba**

Balatoncsicsó község Óbudavár község Szentantalfa község

polgármestere polgármestere polgármestere

**Steierlein Imre Steierlein István**

Szentjakabfa község Tagyon község

polgármestere polgármestere

**MEGÁLLAPODÁS**

***közös önkormányzati hivatal létrehozásáról***

(egységes szerkezetben)

A megállapodás létrejött

**Zánka Község Önkormányzata Képviselő-testülete** (székhelye: 8251 Zánka, Iskola u. 11. képviseli: Filep Miklós polgármester);

**Monoszló Község Önkormányzata Képviselő-testülete** (székhelye: 8273 Monoszló, Fő u. 40. képviseli: Simon György polgármester);

**Balatonszepezd Község Önkormányzata Képviselő-testülete** (székhelye: 8252 Balatonszepezd, Árpád u. 27. képviseli: Márton József polgármester);

**Balatoncsicsó Község Önkormányzata Képviselő-testülete** (székhelye: 8272 Balatoncsicsó, Fő u. 25. képviseli: Schumacher József polgármester);

**Óbudavár Község Önkormányzata Képviselő-testülete** (székhelye: 8272 Óbudavár, Fő u. 18/I. képviseli: Bodor Antal polgármester);

**Szentantalfa Község Önkormányzata Képviselő-testülete** (székhelye: 8272 Szentantalfa, Fő u. 39. képviseli: Kiss Csaba polgármester);

**Szentjakabfa Község Önkormányzata Képviselő-testülete** (székhelye: 8272 Szentjakabfa, Fő u. 37. képviseli: Steixner László polgármester);

**Tagyon Község Önkormányzata Képviselő-testülete** (székhelye: 8272 Tagyon, Petőfi u. 10. képviseli: Steierlein István polgármester);

között a Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 2013. január 1-jétől hatályos 85. § (1) bekezdése alapján közös önkormányzati hivatal létrehozására és fenntartására.

**1. A közös önkormányzati hivatal**

**hivatalos megnevezése:** Zánkai Közös Önkormányzati Hivatal

**székhelye:** 8251 Zánka, Iskola u. 11.

**alapítás időpontja:** 2013. január 1.

**jogállása:** önálló jogi személy

**gazdálkodási besorolása szerint:** -

**jogelődei:** Zánka, Monoszló, Balatonszepezd Községek Körjegyzősége

Szentantalfa Körjegyzőség

**illetékességi területe**: a létrehozó önkormányzatok közigazgatási területe

**2. A közös önkormányzati hivatalt létrehozó önkormányzatok:**

**Zánka Község Önkormányzata Képviselő-testülete** (székhelye: 8251 Zánka, Iskola u. 11. képviseli: Filep Miklós polgármester);

**Monoszló Község Önkormányzata Képviselő-testülete** (székhelye: 8273 Monoszló, Fő u. 40. képviseli: Simon György polgármester);

**Balatonszepezd Község Önkormányzata Képviselő-testülete** (székhelye: 8252 Balatonszepezd, Árpád u. 27. képviseli: Márton József polgármester);

**Balatoncsicsó Község Önkormányzata Képviselő-testülete** (székhelye: 8272 Balatoncsicsó, Fő u. 25. képviseli: Schumacher József polgármester);

**Óbudavár Község Önkormányzata Képviselő-testülete** (székhelye: 8272 Óbudavár, Fő u. 18/I. képviseli: Bodor Antal polgármester);

**Szentantalfa Község Önkormányzata Képviselő-testülete** (székhelye: 8272 Szentantalfa, Fő u. 39. képviseli: Kiss Csaba polgármester);

**Szentjakabfa Község Önkormányzata Képviselő-testülete** (székhelye: 8272 Szentjakabfa, Fő u. 37. képviseli: Steixner László polgármester);

**Tagyon Község Önkormányzata Képviselő-testülete** (székhelye: 8272 Tagyon, Petőfi u. 10. képviseli: Steierlein István polgármester);

**3. A közös önkormányzati hivatal létrehozása, megszüntetése**

A közös önkormányzati hivatal létrehozására és megszüntetésére a Mötv. 85. § (3) bekezdését kell alkalmazni.

A közös önkormányzati hivatalból való kiválásról döntést hozó önkormányzat polgármestere köteles e döntésről a közös önkormányzati hivatalt létrehozó többi önkormányzat polgármesterét haladéktalanul, de legkésőbb a döntés meghozatalát követő munkanapon értesíteni. A közös önkormányzati hivatal megalakításához és megszűnéséhez a társult önkormányzatok minősített többséggel meghozott döntése szükséges.

**4. A közös önkormányzati hivatal működése**

4.1. A közös önkormányzati hivatalt létrehozó önkormányzatok megállapodnak abban, hogy a székhelytelepülés Zánka.

4.2. A jegyző vagy megbízottja köteles valamennyi képviselő-testület ülésén részt venni és ott a szükséges tájékoztatást megadni.

4.3. A közös önkormányzati hivatal ügyrendjét (belső szervezeti tagozódását, munkarendjét), valamint az ügyfélfogadási rendjét a jegyző javaslatára a képviselő-testületek fogadják el és hagyják jóvá.

4.4. A közös önkormányzati hivatal egységes belső szabályzatokat alkalmaz. A belső szabályzatokat (közszolgálati szabályzat, számviteli politika, és annak keretében elkészítendő szabályzatokat, a gazdálkodási szabályzat, közbeszerzési szabályzat, iratkezelési, adatvédelmi, tűzvédelmi, munkavédelmi, stb.) a települések polgármesterei is kötelesek megismerni.

4.5. Az együttes testületi ülések a székhelytelepülésen kerülnek megtartásra, mely helyszín a polgármesterek egyeztetése alapján esetenként megváltoztatható.

4.6. Az együttes ülésen az egyes képviselő-testületek döntéshozatali rendjére a saját szervezeti és működési szabályzatuk vonatkozik azzal az eltéréssel, hogy legalább 6 fenntartó önkormányzat egyhangú döntése alapján az adott döntési javaslatot elfogadottnak, vagy elutasítottnak kell tekinteni.

4.7. A jegyző évente beszámol minden képviselő-testületeknek a közös önkormányzati hivatal munkájáról, különösen:

a) a személyi állományra vonatkozó adatokról (létszám, képzettség, képzés, továbbképzés)

b) a közös önkormányzati hivatal tárgyi feltételeinek, és az informatika állapotáról,

c) a közös önkormányzati hivatal által ellátott feladatokról, a tevékenységre vonatkozó statisztikai adatokról,

d) az ügyfélfogadás, ügyintézés tapasztalatairól, korszerűsítésre, egyszerűsítésre vonatkozó javaslatokról.

**5. A közös önkormányzati hivatal szervezeti felépítése, működése**

5.1. A közös önkormányzati hivatal köztisztviselői létszáma 2022. január 1. napjától 19 fő.

5.2. Felek megállapodnak abban, hogy Szentantalfa településen kirendeltség működik.

A kirendeltség címe: 8272 Szentantalfa, Fő u. 39.

5.3. A kirendeltségen biztosítani kell

a) a jegyzői hatáskörbe tartozó igazgatási ügyek megindításának, a kérelmek benyújtásának lehetőségét, az ezen ügyekről való tájékoztatást;

b) a polgármester és a képviselő-testület hatáskörébe tartozó igazgatási ügyek intézésének lehetőségét

c) az e feladatokkal kapcsolatos ügyiratkezelést.

5.4. A kirendeltség fenntartásának dologi kiadásai (közműszolgáltatások számlái, a kirendeltség működtetéséhez elengedhetetlen kis értékű tárgyi eszköz beszerzések, irodaszer, nyomtatvány költségek, épület takarítása) a kirendeltség helye szerinti önkormányzat által finanszírozandók. Az épületre vonatkozó karbantartás, az esetleges felújítás költségei a kirendeltség helye szerinti település önkormányzatát terhelik.

5.5. A közös önkormányzati hivatalban és kirendeltségén az ügyfélfogadást a szervezeti és működési szabályzatában (ügyrendjében) meghatározott időtartamban kell biztosítani. A községekben az ügyfélfogadások helye az egyes önkormányzatok székhelye, ahol a székhely és kirendeltségi települések kivételével az ügyfélfogadások lebonyolításához szükséges helyiséget, annak berendezését, kiadásokat az adott önkormányzat biztosítja.

**6. A közös önkormányzati hivatal irányítása**

6.1. A közös önkormányzati hivatal irányítására Mötv. 67. §-a az irányadó.

6.2. Megállapodó önkormányzatok a székhely település (Zánka) polgármesterét bízzák meg az általános irányítási jogok gyakorlásával kapcsolatos döntések előkészítésével és végrehajtásával az alábbi területeken:

a) jogszabályban meghatározott esetben a költségvetési szerv döntéseinek előzetes vagy utólagos jóváhagyása,

b) a költségvetési szerv kezelésében lévő közérdekű adatok és közérdekből nyilvános adatok valamint az irányítási jogkörök gyakorlásához, törvényben meghatározott személyes adatok kezelésével kapcsolatos irányítási jogok vonatkozásában,

c) a képviselő-testületek döntései figyelembe vételével a Közös Hivatal irányítása vonatkozásában.

6.3. Megállapodó önkormányzatok polgármestere saját településére vonatkozóan dönt

a) a képviselő-testület hatáskörébe és feladatkörébe tartozó ügyekben a képviselő-testület döntései szerint,

b) a képviselő-testület által átruházott hatáskörében eljárva,

c) saját hatáskörében eljárva.

6.4. A közös önkormányzati hivatalt fenntartó önkormányzatok együttes ülésen minősített többséggel meghozott külön meghozott döntése szükséges:

a) a közös önkormányzati hivatal Alapító Okiratának elfogadásához, módosításához,

b) a közös önkormányzati hivatal alakításáról, fenntartásáról szóló megállapodás elfogadásához, módosításához,

c) más településnek a közös önkormányzati hivatalhoz való csatlakozásához.

6.5. A Mötv. 81. § (4) bekezdésben szabályozott egyetértési jogot a székhely település polgármestere gyakorolja a közös önkormányzati hivatal köztisztviselője, alkalmazottja kinevezése, bérezése, vezetői megbízása, felmentése, vezetői megbízásának visszavonása és jutalmazása tekintetében. A székhelytelepülés polgármestere egyetértési joga gyakorlását megelőzően kikéri a kirendeltségek helye szerinti önkormányzatok polgármesterének véleményét, aki azt haladéktalanul, de legkésőbb három napon belül köteles írásban közölni. Azon polgármester véleményét, aki e határidőn belül nem nyilatkozik, egyetértőnek kell tekinteni.

**7. A jegyző**

A jegyző kinevezéséhez, felmentéséhez szükséges, a Mötv. 83. § b) pontjában írt döntés meghozatala a székhelytelepülés polgármestere által összehívott polgármesteri értekezleten történik. Az értekezletet a székhelytelepülés polgármestere vezeti. Az értekezletről jegyzőkönyvet kell felvenni, mely tartalmazza az értekezlet helyét, idejét, a jelenlevőket, rögzíti az értekezleten történteket és az ott elhangzottak lényegét, továbbá a polgármesterek által meghozott döntést és a szavazás számszerű adatait. A meghozott döntés alapján a szükséges munkáltatói okirat elkészítéséről a székhelytelepülés polgármestere gondoskodik, és az okiratot ő írja alá.

Az Mötv. 146/C § (2) bekezdése alapján a közös önkormányzati hivatalt alkotó önkormányzatok polgármesterei a 83. § b) pontjának megfelelő alkalmazásával megállapodhatnak abban, hogy a megszűnő körjegyzőség körjegyzőjét, polgármesteri hivatal jegyzőjét, aljegyzőjét – annak egyetértésével – a közös önkormányzati hivatal jegyzőjeként, aljegyzőjeként foglalkoztatják. Ebben az esetben nem szükséges pályázatot kiírni és a jegyző, aljegyző közszolgálati jogviszonya folyamatosnak minősül.

A jegyző tekintetében az egyéb munkáltatói jogokat a székhely település polgármestere gyakorolja.

**8. A közös önkormányzati hivatal költségvetése**

8.1. A közös önkormányzati hivatal kiadásainak fedezetét az állami támogatás és az alapító és fenntartó önkormányzatok finanszírozása biztosítja. Az intézmény költségvetését 2018. évtől a lakosság-arányosan biztosított állami támogatásból, valamint az irányítószervi finanszírozáson belül:

- hivatali kirendeltségek létszámarányában megosztott személyi juttatások előirányzatának, és

- a dologi kiadások kirendeltség helye szerinti önkormányzatok által történő finanszírozásával kell biztosítani, ideértve a 8 települést kiszolgáló intézmények miatt ráosztott dologi költségek kirendeltségek létszámára tekintettel figyelembe vett összegét is.

8.2. Az önkormányzatok éves hozzájárulásának pontos összege a közös önkormányzati hivatal költségvetése megállapításakor kerül meghatározásra.

8.3. A költségvetés meghatározásakor elfogadott összeg felülvizsgálatára, az azzal való elszámolásra a közös önkormányzati hivatal zárszámadása elfogadásakor kerül sor.

8.4. Az önkormányzatok tárgyévi hozzájárulásukat a közös önkormányzati hivatal elfogadott tárgyévi költségvetése alapján havonta egyenlő részletekben fizetik meg tárgyhó 10. napjáig.

8.5. A 8.4. pontban foglaltaktól eltérően a közös önkormányzati hivatal tárgyévi költségvetésének elfogadásáig az egyes önkormányzatok által fizetendő hozzájárulás havonta esedékes részlete megegyezik az adott önkormányzat számára az előző évre megállapított finanszírozás egy hónapra eső összegének felével. Az ily módon a tárgyévre a költségvetés elfogadásakor megállapítottól eltérő összegű részletek kompenzálására a költségvetés elfogadását követő első havi részlet megfizetésekor kerül sor.

8.6. A közös önkormányzati hivatalt illető állami finanszírozás lehívására és felhasználására Zánka Község Önkormányzata jogosult azzal, hogy a képviselő-testületek a finanszírozást a közös önkormányzati hivatal köztisztviselőinek személyi juttatására és a munkaadót terhelő járulékára, dologi kiadásokra kötelesek fordítani.

8.7. A közös önkormányzati hivatal működési és fenntartási költségeinek meghatározásához, költségvetése elfogadásához, a költségvetés módosításához, a költségvetés teljesítéséről szóló tájékoztatóknak, beszámolóinak és zárszámadásának elfogadásához az önkormányzatok Képviselő-testületeinek külön határozata szükséges a 4.6. pontban foglaltak szerint.

**9. A közös önkormányzati hivatal vagyona, működéséhez szükséges berendezések, felszerelések, tárgyi eszközök**

9.1. A közös önkormányzati hivatal tulajdonába kerül az a vagyon, amit jogelődjei megszűnésükkor nem háramoltatnak vissza az őket létrehozó önkormányzatokra. E vagyontárgyakról a jegyző a közös önkormányzati hivatal létrejöttétől számított 15 napon belül köteles olyan jegyzéket készíteni, melyből az egyes vagyontárgyak jogelőd tulajdonosa megállapítható. A közös önkormányzati hivatal megszűnése esetén e vagyontárgyak – eltérő megállapodás hiányában – a jogelődöt alkotó önkormányzatok a megszűnés évében irányadó lakosságszám szerinti arányú közös tulajdonába kerülnek.

9.2. A közös önkormányzati hivatal ingyenes használatába kerülnek azok a bútorok, számítástechnikai és telekommunikációs eszközök, továbbá esetleges egyéb tárgyi eszközök, melyeket jogelődjei visszaháramoltatnak az őket létrehozó önkormányzatokra, továbbá amelyek jelen megállapodás jóváhagyáskor önkormányzati tulajdonban, de a közös önkormányzati hivatal jogelődjei használatában vannak, és a közös önkormányzati hivatal működéséhez szükségesek. E vagyontárgyakról a jegyző a közös önkormányzati hivatal létrejöttétől számított 15 napon belül köteles olyan jegyzéket készíteni, melyből az egyes vagyontárgyak tulajdonosa/i, közös tulajdon esetén a tulajdoni hányadok is megállapíthatóak. A közös önkormányzati hivatal megszűnése esetén e vagyontárgyak – eltérő megállapodás hiányában – a tulajdonos/ok részére kerülnek visszaadásra.

9.3. A 9.1. pont és a 9.2. pont szerinti jegyzék elkészültét követően a jegyző azokat minden polgármesterrel ismerteti, akik ennek tényét aláírásukkal elismerik.

9.4. A közös önkormányzati hivatal fennállása alatt a 9.1. pontban foglaltakon túl a közös önkormányzati hivatal által beszerzett vagyontárgyakat a közös önkormányzati hivatal megszűnése esetén – eltérő megállapodás hiányában - az önkormányzatok olyan arányban osztják meg egymás között, illetve olyan arányban lesznek azok tulajdonosai, amilyen arányban a beszerzés évében az intézmény költségvetéséhez hozzájárultak.

9.5. A közös önkormányzati hivatal fennállása alatt a 9.2. pontban foglaltakon túl a közös önkormányzati hivatal ingyenes használatába adott vagyontárgyat a közös önkormányzati hivatal megszűnése esetén – eltérő megállapodás hiányában - a tulajdonosnak kell visszaadni.

9.6. Amennyiben valamelyik önkormányzat dönt a kiválásról, és ez nem jár együtt a közös önkormányzati hivatal megszűnésével, akkor a fenti szabályok alapján az őt megillető vagyontárgyakkal el kell számolni, illetve azokat részére ki kell adni. Amennyiben az adott vagyontárgy természetben történő kiadása a közös önkormányzati hivatal további működését veszélyeztetné, a vagyontárgynak a kiváló tag részére való visszaadása legfeljebb öt évig terjedő időtartamra megtagadható. Ebben az esetben a kivált önkormányzatot a közös önkormányzati hivatalt továbbra is alkotó önkormányzatokkal kötött megállapodás alapján használati díj illeti meg. Amennyiben valamely vagyontárgy nem kizárólag a kiváló önkormányzat tulajdona, a közös tulajdon szabályait kell alkalmazni.

9.7. A visszaadási, kiadási kötelezettség természetszerűleg nem vonatkozik azon vagyontárgyakra, melyek megsemmisültek, illetve leselejtezésre kerültek.

9.8. A jegyző a közös önkormányzati hivatal tulajdonában és használatában levő vagyontárgyakról köteles olyan nyilvántartást vezetni, ami alkalmas a 9. pontban meghatározottak követésére, alkalmazására.

**10. Egyéb rendelkezések**

10.1. A közös önkormányzati hivatal munkájának nyilvánossága

A közös önkormányzati hivatal a rá vonatkozó közérdekű adatokat valamennyi a közös önkormányzati hivatal létrehozásában résztvevő önkormányzat honlapján közzé teszi.

10.2. Irattárazás

A közös önkormányzati hivatal központi irattára a székhelyén található. A szentantalfai kirendeltségen iktatott iratok irattárazása a kirendeltségen történik. Balatonszepezd község irattára a balatonszepezdi önkormányzati irodának helyt adó hivatali helyiségben található.

Nem kerülnek be a központi irattárba a jogelőd szervek lezárt ügyiratai, melyek elhelyezésére, a vonatkozó jogszabályok rendelkezéseinek megfelelő tárolására a jogelőd szervek székhely települései biztosítanak helyet.

10.3. Levelek kézbesítése

A polgármesterek kötelezettséget vállalnak, hogy biztosítják az általuk átvett, illetve az önkormányzatok székhelyére kézbesített levelek átadását a közös önkormányzati hivatal, illetőleg a kirendeltség részére iktatás és ügyiratkezelés céljára. Az átadásról legkésőbb az átvételt követő munkanapon gondoskodni kell.

A képviselő-testületek esetenként a jegyzővel egyeztetett módon biztosítják a közös önkormányzati hivatali és az önkormányzati – nem tértivevényes - levelek adott településen belüli kézbesítését saját alkalmazott bevonásával. Ennek keretében a lezárt borítékban átadott leveleket 3 munkanapon belül, a tömegesen átadott leveleket (így különösen adóértesítők) 5 munkanapon belül kézbesítik.

10.4. A megállapodás hatálya

Jelen megállapodás 2013. március 1. napján lép hatályba, és határozatlan időre szól.

Zánka, 2012. december 20.

Filep Miklós sk. Simon György sk. Márton József sk.

Zánka község Monoszló község Balatonszepezd község

polgármestere polgármestere polgármestere

Schumacher József sk. Bodor Antal sk. Kiss Csaba sk.

Balatoncsicsó község Óbudavár község Szentantalfa község

polgármestere polgármestere polgármestere

Steixner László sk. Steierlein István sk.

Szentjakabfa község Tagyon község

polgármestere polgármestere

A megállapodás módosítását 2022. március 1-i hatállyal

Zánka Község Önkormányzata Képviselő-testülete /2022. (II.17.) határozatával

Monoszló Község Önkormányzata Képviselő-testülete /2022. (II.17.) határozatával

Balatonszepezd Község Önkormányzata Képviselő-testülete /2022. (II.17.) határozatával

Balatoncsicsó Község Önkormányzata Képviselő-testülete /2022. (II.17.) határozatával

Óbudavár Község Önkormányzata Képviselő-testülete /2022. (II.17.) határozatával

Szentantalfa Község Önkormányzata Képviselő-testülete //2022. (II.17.) határozatával

Szentjakabfa Község Önkormányzata Képviselő-testülete /2022. (II.17.) határozatával

Tagyon Község Önkormányzata Képviselő-testülete /2022. (II.17.) határozatával

fogadta el.

Zánka, 2022. február 17.

**Filep Miklós Simon György Bíró Imre**

Zánka község Monoszló község Balatonszepezd község

polgármestere polgármestere polgármestere

**Schumacher József Godány Mária Kiss Csaba**

Balatoncsicsó község Óbudavár község Szentantalfa község

polgármestere polgármestere polgármestere

**Steierlein Imre Steierlein István**

Szentjakabfa község Tagyon község

polgármestere polgármestere